Kreatiewe Joernaal: natalse fisant
"Life is a great, big canvas and you should throw all the paint on it you can!" Danny K.
Showing posts with label natalse fisant. Show all posts
Labels: bewondering, bosveld, dassie, dassievoël, Dikhololo, gebande muishond, herstelpad, kameeldoring, kiewiet, miksterbyvanger, natalse fisant, natuur, ontspan, pylvlekkatlagter, rooibekneushoringvoël, rooibokke, zebras
Ons was onlangs by Dikhololo vir vyf heerlike dae lank. Ja, dit klink doodgewoon. So baie mense gaan so dikwels Dikhololo toe of Sabie toe of Dullstroom toe of dalk selfs Weskus toe. Vir ons was dit baie spesiaal en 'n baie groot voorreg, want ons harte was vol blydskap.
Ek het dit reggekry om al die pad soontoe en terug te bestuur. Ons het die heerlikste brood op Brits gekoop. Die reuk daarvan was die hele kar vol. Die elf kilometer grondpad net voor mens Dikhololo se hek binnery, was 'n belewenis.
Die dae was vol vrede en vreugdes. Rustig. Tevrede. Dankbaar.
Met groot waardering en bewondering het ons die heerlike klimaat en talle diere en voëls, klippe en bome, gras en bosse geniet en beleef. Dit was weer lekker om te lewe! Chris is op sy herstelpad nà tien maande van worstel en sukkel. Hy het selfs op Dikhololo se grondpaaie weer kar bestuur. Hy het klein entjies gaan stap. Hy kon eet. Van braaivleis en swaar kosse het ons liefs maar weggebly. Versigtig eet was beter. Klein treëtjies en baie geduld bly maar nog die wagwoord. Ons weet.
'n Kameeldoringboom se delikate takke en die lieflike bosse in die agtergrond.
'n Rooibekneushoringvoël sit vir 'n paar sekondes stil.
Gebande muishond in die oggendson.
Rooibokke kom drink water by een van die damme.
'n Natalse fisant, so mooi!
'n Mikstertbyvanger bo in die boom.
'n Dassie kyk vir my. Daar is so baie dassies op Dikhololo, pa's, ma's en kleingoed. Interessant was dit om te luister na hul luidrugtige roep oral tussen die klipkoppies.
'n Vroulike dassievoël wip-wip naby ons hut. Dis 'n kleinerige voëltjie met die mooiste kleure.
Bontkiewiete is volop by die waterplasse. Hul Engelse naam "Blacksmith Plover" is baie beskywend en sê dat hul roep soos dié van 'n hamer op 'n aambeeld klink.
Die natuur bly wonderlik! Hier suip 'n jong zebra aan sy ma.
'n Pylvlekkatlagter kom kuier. Daar is nie 'n manier dat jy nié sal weet wanneer 'n swerm pylvlekkatlagters op pad is nie. Dit is van die Babelse verwarring van hulle gebabbel waar die voëls hulle Engelse naam 'babbler' kry.
Posted by Elizabeth Kendall at 08:04 4 comments
Lizzie loves painting
Like my page, if you please?
"Leef die lewe!" Gebruik jou talente, leef met vreugde en oorgawe. Wees wie jy is, jy is uniek. Elkeen van ons het een of ander talent van God gekry. Vind uit wat joune is en maak die beste daarvan daar waar jy is.
Vetplante en kaktusse
My liefde vir vetplante en kaktusse is besig om daagliks te groei. Om 'n vetplanttuin te maak is een lang heerlikheid. Vetplante verg...
'n Nuwe speelding!
Kreatiewe joernaal......ja dis wat dit is! Hier gaan ek speel en rinkink met verfstreep en ink. Jy is baie welkom om saam te kom kuier en k...
Ek en ou goed
Ek weet nie hoekom nie, maar ek hou van ou goed. Sou jy hier kom kuier, sal jy dit baie gou agterkom, want om elke hoek en draai het ek ...
ECHEVERIAS IS WONDERLIK
Die liefde vir tuinmaak is in die gene. Onlangs kom ek op 'n k oerantuitknipsel, geskryf deur Anna Celliers, af oor "Tuinl...
'n Jaar van genade
'n Hele jaar is verby. Driehonderd-vyf-en-sestig en 'n kwart dag. 'n Jaar sedert ons die skrik-nuus gekry het: Chris het longkan...
In die somer
Gister was 'n lekker dag. Die kanse dat vandag ook een gaan wees, is goed. Ek dink die natuur en die seisoene speel 'n yslike rol wa...
Een van die heelmooiste woorde in Afrikaans, is die woord TROOS.
Troos is 'n vyfletterwoord - vyf vingers aan een hand een hand wat joune vashou, één warm hand wat oor jou...
Ek het nie juis getel nie, maar ek dink dit was langer as twee ure wat ek tjoepstil staan en wag het in die voorste kamer. Die kamera ger...
Hoe sê mens dankie
" Gaan jy en Laura nie meer Aardklop toe nie?" vra sy gesels-gesels toe ek haar in die dorp raakloop. "Nee, ons was so lanklaas daar," antw...
Alles is genade
Ek voel geseënd. En dankbaar. Aan die begin van 2012 het ek vir die Here gevra dat ek asb. elke maand net een skildery sal verkoop. Net een....
Stories uit my skooltas
Onthou jy nog?
Kom speel lekker saam!!
South African Artists.com
Koop en geniet! / Buy and enjoy!
Geniet my kuns! / Enjoy my art!
Kom lees my verse...
Lewensvreugde is 'n keuse...kom lees my verse.
Verse en vrolikhede
Kom lees en geniet!
HUPPEL OP DIE HOOGLAND
My eerste digbundel
Wat is in 'n naam?
All Images copyright © Elizabeth Kendall. Simple theme. Theme images by gaffera. Powered by Blogger.